อยากทราบว่าเมื่อเราทานยาคุมกำเนิดแบบ28เม็ดเข้าไปแล้วยาจะมีกระบวนการทำงานอย่างไร เวลานานเท่าไหร่ถึงออกฤทธิ์คะ
สวัสดีค่ะ ยาเม็ดคุมกำเนิดชนิดฮอร์โมนรวม หรือชนิดที่วางขายทั่วไป จะประกอบไปด้วยฮอร์โมนเอสโตรเจนและโปรเจสเตอโรนสังเคราะห์ ซึ่งเมื่อทานยาเข้าไป ฮอร์โมนจากยาจะไปมีผลต่อการทำงานของรังไข่ ทำให้การตกไข่ไม่เกิดขึ้น และไปมีผลต่อการสร้างเมือกที่บริเวณปากมดลูก ทำให้ให้สเปิร์มเข้าไปผสมกับไข่ได้ยากขึ้น และยังไปทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จการเริ่มทานยาคุมเป็นแผงแรกนั้น หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ฮอร์โมาจากยาคุมก็จะออกฤทธิ์ในการป้องกันการตั้งครรภ์ได้ทันที และจะยังมีฤทธิ์ไปต่อเนื่อง เมื่อทานยาคุมทุกวันไปอย่างต่อเนื่องค่ะแต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ฮอร์โมนจากยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อนและเมื่อใดก็ตาม ที่หยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงไปค่ะ